আন্দ্রেয়া-মে ৎসেপেডা
আন্দ্রেয়া-মে ৎসেপেডা (জন্ম ২৪ অক্টোবর ১৯৯৫) একজন অস্ট্রীয় ক্রিকেটার ও চিকিৎসক যিনি অস্ট্রিয়া জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন। তিনি মূলত একজন অলরাউন্ডার। ২০১৯ সালে অস্ট্রিয়া দলের প্রথম টোয়েন্টি২০ আন্তর্জাতিক (টি২০আই) ম্যাচে তিনি দলীয় অধিনায়কের দায়িত্ব পালন করেছিলেন। ২০২১ সালে তিনি প্রথম অস্ট্রীয় নারী হিসেবে টি২০আই ম্যাচে শতরানের ইনিংস খেলেন। ২০২২ সালের জানুয়ারি মাসে আন্তর্জাতিক ক্রিকেট কাউন্সিল (আইসিসি) তাঁকে বর্ষসেরা নারী সহযোগী ক্রিকেটারের সম্মান প্রদান করে।